**Segédanyag**

**Készítsünk homokórát**

Jámborné Balog Tünde

Mérem de mit? című írásához

**Szükséges anyagok:**

* két azonos alakú és térfogatú, kisméretű, átlátszó (fehér) üvegedény
* homok
* parafa dugó
* szeg
* fogó
* egy darab szúnyogháló vagy egy megfelelő méretű teaszűrő

**A homokóra elkészítése:**

 A szúnyogháló segítségével megszitáljuk az előzőleg megszárított homokot úgy, hogy a homok szemcséi minél kisebbek legyenek.

 A megfelelő méretű parafa dugót beleillesztjük az egyik üvegedénybe úgy, hogy szorosan illeszkedjen az üvegbe. Ha nincs megfelelő méretű dugó, akkor óvatosan megfaragjuk a megfelelő méretre.

 A szeget egy fogó segítségével megfogjuk és a dugót óvatosan átfúrjuk.

 A másik üvegedényt megtöltjük a megszitált homokkal, majd ráhelyezzük a dugót tartalmazó edényt. A két edényt a dugó tartja össze. Az így elkészült homokórát megfordítjuk, hogy a homokkal teli legyen felül.

 Egy hagyományos óra segítségével megmérjük azt az időt, ami alatt a homok átfolyik az egyik edényből a másikba.

**Megjegyzés:**

 Ha az óra nem működik megfelelően, akkor a dugóban lévő furatot ki kell bővíteni egy vastagabb szeg segítségével vagy a homokot ismét át kell szitálni egy finomabb szúnyoghálón.